CELEX: 62013CN0527
Language: da
Date: 2013-10-07 00:00:00
Title: Sag C-527/13: Anmodning om præjudiciel afgørelse indgivet af Tribunal Superior de Justicia de Galicia (Spanien) den 7. oktober 2013 — Lourdes Cachaldora Fernández mod Instituto Nacional de la Seguridad Social (INSS) og Tesorería General de la Seguridad Social (TGSS)

11.1.2014   
            
            
               DA
            
            
               Den Europæiske Unions Tidende
            
            
               C 9/17
            
         Anmodning om præjudiciel afgørelse indgivet af Tribunal Superior de Justicia de Galicia (Spanien) den 7. oktober 2013 — Lourdes Cachaldora Fernández mod Instituto Nacional de la Seguridad Social (INSS) og Tesorería General de la Seguridad Social (TGSS)
   (Sag C-527/13)
   2014/C 9/26
   Processprog: spansk
   
      Den forelæggende ret
   
   Tribunal Superior de Justicia de Galicia
   
      Parter i hovedsagen
   
   
      Sagsøger: Lourdes Cachaldora Fernández
   
      Sagsøgte: Instituto Nacional de la Seguridad Social (INSS) og Tesorería General de la Seguridad Social (TGSS)
   
      Præjudicielle spørgsmål
   
   
               1)
            
            
               Er en national bestemmelse som 7. tillægsbestemmelse, nr. 1, regel 3, litra b), i den spanske Ley General de la Seguridad Social i strid med artikel 4 i Rådets direktiv 79/7/EØF (1) af 19. december 1978 om gradvis gennemførelse af princippet om ligebehandling af mænd og kvinder med hensyn til social sikring, når bestemmelsen berører en gruppe, der primært består af kvinder, og i henhold til hvilken udfyldningen af de lakuner i indbetalingen af bidrag, som er omfattet af den referenceperiode, der ligger til grund for beregningsgrundlaget for en bidragspligtig pension ved varig uarbejdsdygtighed, efter en periode med deltidsansættelse, skal ske på grundlag af de til enhver tid gældende mindstebaser for bidrag efter reduktion heraf ved anvendelse af deltidskoefficienten for det pågældende ansættelsesforhold forud for lakunen i indbetalingen af bidrag, hvorimod der i tilfælde af fuldtidsansættelse ikke ville ske nogen reduktion?
            
         
               2)
            
            
               Er en national bestemmelse som 7. tillægsbestemmelse, nr. 1, regel 3, litra b), i den spanske Ley General de la Seguridad Social i strid med § 5, stk. 1, litra a), i Rådets direktiv 97/81/EF (2) af 15. december 1997 om rammeaftalen vedrørende deltidsarbejde, der er indgået af Unice, CEEP og EFS, når bestemmelsen berører en gruppe, der primært består af kvinder, og i henhold til hvilken udfyldningen af de lakuner i indbetalingen af bidrag, som er omfattet af den referenceperiode, der ligger til grund for beregningsgrundlaget for en bidragspligtig pension ved varig uarbejdsdygtighed, efter en periode med deltidsansættelse, skal ske på grundlag af de til enhver tid gældende mindstebaser for bidrag efter reduktion heraf ved anvendelse af deltidskoefficienten for det pågældende ansættelsesforhold forud for lakunen i indbetalingen af bidrag, hvorimod der i tilfælde af fuldtidsansættelse ikke ville ske nogen reduktion?
            
         
      (1)  EFT L 6 af 10.1.1979, s. 24.
   
      (2)  EFT L 14 af 20.1.1998, s. 9.